Pseudantechinus

Pseudantechinus huwa ġeneru ta' mammiferi, parti mil-grupp tal-marsupjali karnivori, eżattament l-Anteċini l-foloz (għalkemm wieħed mill-ispeċi xi kultant jissejjaħ bl-isem ta' Dibbler tat-Tramuntana peress li fil-passat kien jagħmel parti mill-ġeneru Parantechinus), tal-kontinent tal-Awstralja. 

Dan il-ġeneru qiegħed klassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali kollha), fis-superordni Australidelphia (il-marsupjali Awstraljani kollha u l-kolokolo tal-kontinent ta' l-Amerika ta' isfel), fl-ordni Dasyuromorphia (il-marsupjali karnivori tal-kontinent Awstraljan), fil-familja Dasyuridae, fis-sottofamilja Dasyurinae u fit-tribù Dasyurini ma' disa' ġeneri oħra li huma Dasycercus, Dasykaluta, Dasyuroides, Dasyurus, Myoictis, Neophascogale, Parantechinus, Phascolosorex u Sarcophilus.

Il-ġeneru Pseudantechinus, it-tieni l-aktar ta' suċċess fost il-ġeneri fit-tribù Dasyurini (fl-ewwel post hemm il-ġeneru Dasyurus b'seba' speċi) u jiġbor fiħ sitt speċi, kollha ħajjin. Id-dibbler tat-Tramuntana, Pseudantechinus bilarni, li llum il-ġurnata sar jissejjaħ aktar bl-isem ta' Anteċinu falz tat-Tramuntana, snin ilu kien klassifikat fil-ġeneru Parantechinus, sakemm studji ġenetiċi wrew li dan l-ispeċi huwa aktar relatat fil-qrib mal-Anteċini foloz u b'hekk ġie riklassifikat fil-ġeneru Pseudantechinus.

Lista tal-ispeċi tal-ġeneru Pseudantechinus

Ġeneru Pseudantechinus (Tate, 1947)
Anteċinu falz tat-Tramuntana jew Dibbler tat-Tramuntana, Pseudantechinus bilarni (Johnson, 1954)
Anteċinu falz ta' denbu oħxon, Pseudantechinus macdonnellensis (Spencer, 1895)
Anteċinu falz ta' Alexandria, Pseudantechinus mimulus (Thomas, 1906)
Anteċinu falz ta' Ningbing, Pseudantechinus ningbing (Kitchener, 1988)
Anteċinu falz ta' Rory Cooper, Pseudantechinus roryi (Coopers & Aplin & Adams, 2000)
Anteċinu falz ta' Woolley, Pseudantechinus woolleyae (Kitchener & Caputi, 1988)

Referenzi
Groves, Colin (16 November 2005). Wilson, D. E., and Reeder, D. M. (eds): Mammal Species of the World, 3rd edition, Johns Hopkins University Press. ISBN 0-801-88221-4.
Ronald M. Nowak: Walker's Mammals of the World. Johns Hopkins University Press, Baltimore 1999. ISBN 0801857899.

Ħoloq esterni
Tassonomija tal-Mammiferi
Siġra filoġenetika tal-Marsupjali

Kategorija:Dasyuromorphia